Overfaldet var tilsyneladende umotiveret.

Københavns Politi efterlyser tre personer, der står bag et voldeligt overfald 22. juni ved Dybbølsbro Station i København.

Gerningsmændene ankom med toget til stationen, hvor de allerede havde en truende attitude over for passagerer.

Da de kom til stationen, gik de i retning mod Fisketorvet, og da de kom op fra perronen, gik de tilsyneladende med vilje direkte ind i offeret, en 28-årig mand, der reagerede med undren.

Det fik de tre unge mænd til at gribe nogle brædder, som blev brugt til afspærring ved vejarbejde, og gentagne gange slå den 28-årige mand, der pådrog sig en gabende flænge i hovedet.

- Vi betragter det som en særdeles grov sag, som vi ser på med stor alvor. Særligt fordi det var fuldstændig umotiveret, og fordi de benyttede sig af slagvåben, siger Anders Frederiksen, der er politikommissær ved Københavns Politi, til TV 2.

Efter overfaldet gik de tre gerningsmænd i retning mod Fisketorvet.

Politiet hører meget gerne fra personer, som har oplysninger om overfaldet eller de tre gerningsmænd. Ligesom de opfordrer gerningsmændene til at melde sig selv.

Signalement af de tre gerningsmænd:

A:

Mand, cirka 16-23 år og mellemøstlig af udseende.

Cirka 180-190 centimeter høj og spinkel af bygning med mørkt hår.

Han var iført sort kasket, solbriller, sort trøje, lyse bukser og mørke sko.

B:

Mand, cirka 16-23 år og mellemøstlig af udseende.

Cirka 170-180 centimeter høj og almindelig af bygning med mørkt hår, kortklippet i siderne.

Han var iført solbriller, lys træningstrøje med lynlås foran og hvide striber langs ærmerne samt mørke bukser og mørke sko.

C: